ЗА НЕПОСРЕДСТВЕНО ПУБЛИКУВАНЕ

**Кампания на ЕПФ за достъп до здравеопазването: универсално покритие за всички до 2030 г.**

**БРЮКСЕЛ, 18 януари 2017 г. – В критични времена за устойчивостта на ориентираните към хората здравни системи Европейският пациентски форум (ЕПФ) стартира голяма кампания за универсален достъп до здравеопазването. Като дългосрочен приоритет на ЕПФ и неговите членове, трябва да оформим подход, който е ефективен за всички граждани и пациенти.**

Тревожните цифри от последния доклад[[1]](#footnote-1) „Здравето накратко” на Комисията и ОИСР показват, че разходите за здравеопазване на значителна част от пациенти не се покриват редовно. Това отразява основното послание на нашата кампания: Време е за промяна и действие!

Кампанията ще използва постигнатия политически напредък на ниво ЕС, като се основава на Целите за устойчиво развитие на ООН, призоваващи за Универсално здравно покритие за всички до 2030 г.

„*Време е за съществени мерки, подобряващи ситуацията на пациентите в Европа. Призоваваме страните членки на ЕС да работят заедно за постигане на действително достъпни здравни и социални услуги*”, заяви Марко Греко, председател на ЕПФ.

Гръбнакът на нашата кампания обхваща **пет сфери на действие**, които ще предизвикат разсъждения и ще насърчат изработването на мерки, постигащи Универсално здравно покритие за всички до 2030 г. Те включват:

1. Осигуряване на **качество** в предоставянето на грижи в целия ЕС
2. Ангажимент към **устойчиви** инвестиции в здравеопазването
3. Насърчаване на **достъпността** на продуктите и услугите за здравеопазване
4. Осигуряване на достъп до **холистична** гама от здравни и социални услуги
5. **Елиминиране на дискриминацията**, с която пациентите се сблъскват в здравеопазването

Никола Бедлингтън, генерален секретар на ЕПФ, подчертава: „*Уникалният подход на нашата кампания ще ни позволи да постигнем напредък в много области на политиката, отнасящи се до универсалния достъп.”* През следващите 12 месеца, с помощта на нашите членове и партньори в цяла Европа, кампанията ще начертае пътища към универсалното здравно покритие до 2030 г. и ще подкрепи страните членки в стремежа им към постигане на тази цел.

Присъединете се към нас, за да направим Универсалното здравно покритие реалност за пациентите в Европа!

**#Достъп2030**

КРАЙ

**Европейският пациентски форум (ЕПФ)** е основан през 2003 г., за да се гарантира, че пациентската общност инициира политики и програми, които оказват влияние върху живота на пациентите, за да доведат до промени, които ще им предоставят повече права, с което да бъдат равноправни граждани на ЕС

ЕПФ в момента се състои от 67 члена, които представляват национални коалиции от пациентски организации и организации на пациенти със специфични заболявания, които извършват дейност на европейско равнище, и ЕПФ отразява гласа на приблизително 150 милиона пациенти, засегнати от различни хронични заболявания, в цяла Европа.

Визията на ЕПФ за бъдещето е всички пациенти с хронични и/или доживотни заболявания в ЕС да имат достъп до справедливо висококачествено и насочено към пациента здравеопазване и социална грижа.

Фокусът на стратегическите цели на ЕПФ е върху области, като например здравна грамотност, изготвяне и предоставяне на здравни услуги, участие на пациентите, предоставяне на повече права за пациентите, устойчиви пациентски организации и недопускане на дискриминация.

[www.eu-patient.eu](http://www.eu-patient.eu/)

**Лице за контакт:**

**Г-н Лорънт Лует
Началник Комуникации**

**Европейски пациентски форум**

Брюксел, Белгия
laurent.louette@eu-patient.eu
+32 (0)2 280 23 35

1. <http://www.oecd.org/health/health-at-a-glance-europe-23056088.htm> [↑](#footnote-ref-1)